Document ID: 32013R0658

ΚΑΝΟΝΙΣΜΌΣ (ΕΕ) αριθ. 658/2013 ΤΗΣ ΕΠΙΤΡΟΠΉΣ
της 10ης Ιουλίου 2013
για την τροποποίηση των παραρτημάτων II και III του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για τα καλλυντικά προϊόντα (1), και ιδίως το άρθρο 31 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1223/2009 που αντικαθιστά την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (2) θα αρχίσει να ισχύει από την 11η Ιουλίου 2013.
(2)
Τα παραρτήματα II και ΙΙΙ της οδηγίας 76/768/ΕΟΚ τροποποιήθηκαν από την εκτελεστική οδηγία 2012/21/ΕΕ της Επιτροπής (3) ύστερα από την έκδοση του κανονισμού, συμπεριλαμβάνοντας μία ουσία βαφής μαλλιών στο παράρτημα II, 26 ουσίες βαφής μαλλιών στο τμήμα 1 του παραρτήματος III και μεταβάλλοντας τις ανώτατες επιτρεπόμενες συγκεντρώσεις στο τελικό καλλυντικό προϊόν για δύο ουσίες βαφής μαλλιών στο τμήμα 1 του παραρτήματος III. Οι εν λόγω τροποποιήσεις πρέπει πλέον να αντικατοπτρίζονται στον κανονισμό (ΕΚ) αριθ. 1223/2009.
(3)
Σύμφωνα με την εκτελεστική οδηγία 2012/21/ΕΕ, τα κράτη μέλη οφείλουν να εφαρμόζουν τους νόμους, τους κανονισμούς και τις διοικητικές διατάξεις που εκδίδονται προκειμένου να συμφωνούν με την εν λόγω οδηγία από την 1η Σεπτεμβρίου 2013. Κατά συνέπεια, κρίνεται σκόπιμο να εφαρμόζεται ο παρών κανονισμός από την ημερομηνία αυτή.
(4)
Συνεπώς, ο κανονισμός (ΕΚ) αριθ. 1223/2009 θα πρέπει να τροποποιηθεί ανάλογα.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα καλλυντικά προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα II και III του κανονισμού (ΕΚ) αριθ. 1223/2009 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Σεπτεμβρίου 2013.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουλίου 2013.

Labels: 3
1